**Ministru kabineta rīkojuma projekta "Grozījums darbības programmas "Cilvēkresursi un nodarbinātība" papildinājumā" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Grozījums darbības programmas "Cilvēkresursi un nodarbinātība" papildinājumā (turpmāk – DPP) sagatavots, jo, izvērtējot Valsts kancelejas administrēto Eiropas Sociālā fonda apakšaktivitāšu īstenošanu, nepieciešams veikt finansējuma pārdali starp apakšaktivitātēm |
|  2. | Pašreizējā situācija un problēmas | Šobrīd Valsts kancelejas administrēto aktivitāšu progress liecina, ka 1.5.2.2.3.apakšaktivitātē "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" (turpmāk – 1.5.2.2.3.apakšaktivitāte) ir atbrīvojies finansējums, kuru nav iespējams novirzīt 1.5.2.2.3.apakšaktivitātes ietvaros īstenoto projektu ieviešanai.1.5.2.2.3.apakšaktivitātes finansējuma atlikums ir 126 782 lati. To veido projektu attiecināmo izmaksu *flat-rate* korekcijas, atlikumi no līdzekļiem neparedzētiem gadījumiem, neatbilstību summas un izmaksu ekonomija, kas radusies iepirkumu rezultātā, kā arī tādēļ, ka tika lauzts līgums ar vienu finansējuma saņēmēju.Tā kā šajā apakšaktivitātē vairs netiek plānota atklāta projektu iesniegumu atlase, tad, lai nodrošinātu efektīvu DPP noteiktā finansējuma apguvi, Valsts kanceleja kā Eiropas Savienības fondu atbildīgā iestāde ierosina 1.5.2.2.3.apakšaktivitātē atbrīvoto finansējumu pārdalīt uz 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana". Priekšlikumu veikt pārdali uz 1.5.2.2.2.apakšaktivitāti Valsts kanceleja ierosina, ņemot vērā projektu iesniedzēju lielo interesi par atbalsta saņemšanu šīs apakšaktivitātes ietvaros, jo nepietiekama finansējuma dēļ 115 projekti vēl joprojām ir noraidīti |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. | Tiesiskā regulējuma mērķis un būtība | Darbības programmas "Cilvēkresursi un nodarbinātība" papildinājuma grozījuma mērķis ir veicināt Valsts kancelejai noteiktā finansējuma pilnīgu apguvi:1) samazinot 1.5.2.2.3.apakšaktivitātes kopējo finansējumu par 126 782 latiem, ESF daļu par 126 782 latiem; 2) palielinot 1.5.2.2.2.apakšaktivitātes kopējo finansējumu par 126 782 latiem, ESF daļu par 126 782 latiem.Projektu īstenotāju tiesiskās paļāvības princips ir ievērots abu apakšaktivitāšu ietvaros, jo 1.5.2.2.3.apakšaktivitātē tiek piedāvāts finansējumu samazināt par to summu, kas sastāv no projektu attiecināmo izmaksu *flat-rate* korekcijām, atlikumiem no līdzekļiem neparedzētiem gadījumiem, neatbilstībām un izmaksu ekonomijas, kas radusies iepirkumu rezultātā un 1.5.2.2.2.apakšaktivitātes projektu iesniedzējiem, kas projektu iesniegumus sagatavojuši atbilstoši spēkā esošiem noteikumiem, tiek dota iespēja īstenot projektus |
|  5. | Projekta izstrādē iesaistītās institūcijas | Valsts kancelejas Eiropas Savienības struktūrfondu departaments |
|  6. | Iemesli, kādēļ netika nodrošināta sabiedrības līdzdalība | Projekts šo jomu neskar |
|  7. | Cita informācija | Nav |
| Anotācijas II un III sadaļa – projekts šīs jomas neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Grozījums darbības programmas "Cilvēkresursi un nodarbinātība" papildinājumā (apstiprināts ar Ministru kabineta 2008.gada 9.aprīļa rīkojumu Nr.197 "Par darbības programmas "Cilvēkresursi un nodarbinātība" papildinājuma apstiprināšanu") izskatāms Ministru kabinetā vienlaikus ar tiesību aktu projektiem par grozījumu Ministru kabineta 2008.gada 25.novembra noteikumos Nr.962 "Noteikumi par darbības programmas "Cilvēkresursi un nodarbinātība" papildinājuma 1.5.2.2.3.apakšaktivitāti "Atbalsts pašvaldībām kapacitātes stiprināšanā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai"" un grozījumu Ministru kabineta 2008.gada 25.novembra noteikumos Nr.963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2.apakšaktivitāti "Nevalstisko organizāciju administratīvās kapacitātes stiprināšana"" |
|  2. | Cita informācija | Nav |
| Anotācijas V, VI, un VII sadaļa – projekts šīs jomas neskar |

Ministru prezidents Valdis Dombrovskis

Vizē:

Valsts kancelejas direktore Elita Dreimane

2013.07.01. 14:25

494

Garkalne 67082950

maruta.garkalne@mk.gov.lv